
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 741 

19 Μαΐου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διάλυση Συνδέσμου Ύδρευσης Περιοχής Κονιστρών 

Ν. Εύβοιας. 1 

Χορήγηση άδειας άσκησης επαγγέλματος Κοινωνικής 

Λειτουργού στην Κων/να Σωτηρίου. 2 

Τήρηση βιβλίων και στοιχείων από τα Μέλη του Χρη¬ 
ματιστηρίου Παραγώγων Αθηνών (ΧΠΑ) και της Ε¬ 
ταιρείας Εκκαθάρισης Συναλλαγών επί Παραγώ¬ 
γων (ΕΤΕΣΕΠ). 3 

Δικλείδες ασφαλείας της ομαλής λειτουργίας του 
Χρηματιστηρίου Παραγώγων Αθηνών (ΧΠΑ) και 
της Εταιρείας Εκκαθάρισης Συναλλαγών επί Παρα¬ 
γώγων (ΕΤΕΣΕΠ). 4 

Επιβολή πειθαρχικών κυρώσεων από το Διοικητικό 

Συμβούλιο του ΧΠΑ. 5 

Έλεγχος της συγκέντρωσης των επιχειρήσεων ΤΡΑ¬ 
ΠΕΖΑ ΠΕΙΡΑΙΩΣ Α.Ε. ΚΑΙ ΧΙ08 ΒΑΝΚ Α.Ε., σύμφω¬ 
να με το άρθρο 4β του Ν. 703/77, όπως ισχύει. 6 

Έλεγχος της συγκέντρωσης επιχειρήσεων που συντε- 
λείται με τη μεταβίβαση μέσω χρηματιστηρίου, με- 
τοχώντης Εταιρείας ΜΕΤΑΛΛΙΚΑ! ΚΑΤΑΣΚΕΥΑΙ ΕΛ¬ 
ΛΑΔΟΣ Α.Ε. στην Εταιρεία ΜΥΤ1ΛΗΝΑΙΟΣ Α.Ε. - Ο¬ 
ΜΙΛΟΣ ΕΠΙΧΕΙΡΗΣΕΩΝ και στους Ευάγγελο 
Μυτιληναίο και Ιωάννη Μυτιληναίο, η οποία γνω¬ 
στοποιήθηκε στη Γραμματεία της Ε.Α., σύμφωνα 
με το άρθρο 4β του Ν. 703/77, όπως ισχύει. 7 


ΑΠΟΦΑΣΕΙ Σ 

Αριθ. 3880 (1) 

Διάλυση Συνδέσμου Ύδρευσης Περιοχής Κονιστρών 
Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για τη Διοικητική Απο¬ 
κέντρωση. 

2. Τις διατάξεις του Ν. 2218/94, όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95, σύμφωνα με τις οποίες εγκαθιδρύθηκαν ως Β' 


βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.). 

3. Τις διατάξεις του Ν. 2503/97 (Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις). 

4. Τις διατάξεις του Ν. 2539/97 (Συγκρότηση Πρωτο¬ 
βάθμιας Τοπικής Αυτοδιοίκησης). 

5. Τις διατάξεις του άρθρου 211 του Π.Δ. 410/95. 

6. Την αριθ, 26582/5.9.1962 απόφαση του Νομάρχη Εύ¬ 
βοιας για τη σύσταση του Συνδέσμου Ύδρευσης Περιο¬ 
χής Κονιστρών, που δημοσιεύθηκε στο αριθ. 33/19.9.62 
ΦΕΚ τεύχος 2. 

7. Την αριθ, 1/1999 απόφαση του Διοικητικού Συμβουλί¬ 
ου του Συνδέσμου Ύδρευσης Περιοχής Κονιστρών για τη 
διάλυση του Συνδέσμου. 

8. Την αριθ. 5921/9.9.97 απόφαση του Γεν. Γραμματέα 
Περιφέρειας Στερεός Ελλάδας «Μεταβίβαση δικαιώμα¬ 
τος υπογραφής με εντολή Γενικού Γραμματέα». 

9. Το γεγονός όπ από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, ούτε του οικείου ΟΤΑ, αποφασίζουμε: 

Διαπιστώνουμε τη διάλυση του Συνδέσμου Ύδρευσης 
Περιοχής Κονιστρών του Ν. Εύβοιας, γιατί εκπληρώθηκε 
ο σκοπός για τον οποίο είχε συσταθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 15 Απριλίου 1999 
Με εντολή Γενικού Γραμματέα Περιφέρειας 
Η Διευθύντρια κ.α.α. 

ΣΤ. ΠΑΠΑΔΟΠΟΥΛΟΣ 
-·- 

Αριθ. 3747 (2) 

Χορήγηση άδειας άσκησης επαγγέλματος Κοινωνικής 
Λειτουργού στην Κων/να Σωτηρίου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Με την 3747/31.3.1999 απόφαση του Νομάρχη 
Δωδ/σου χορηγήθηκε άδεια άσκησης επαγγέλματος Κοι¬ 
νωνικής Λειτουργού στην Κωνσταντίνα Σωτηρίου του Μι¬ 
χαήλ, κατοίκου Ρόδου, οδός Ηλιούπολη - Αναλήψεως. 

Με εντολή Νομάρχη 
Ο Διευθυντής Κοινωνικών Υπηρεσιών 
ΠΑΝΤ. Ε. ΔΙΑΚΟΓΕΩΡΓΙΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρίθ.9763 (3) 

Τήρηση βιβλίων και στοιχείων από τα Μέλη του Χρηματι¬ 
στηρίου Παραγώγων Αθηνών (ΧΠΑ) και της Εταιρείας 
Εκκαθάρισης Συναλλαγών επί Παραγώγων (ΕΤΕΣΕΠ). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 152/2.3.1999, θέμα 8ο) 

Αφού έλαβε υπόψη; 

1. Τις διατάξεις των άρθρων 14 και 31 παρ. 2περ. δ'του 
Ν. 2533/1997. 

2. Το υπ’ αριθμ. 508/20.11.98 έγγραφο της Α.Ε. Χρημα¬ 
τιστήριο Παραγώγων Αθηνών (ΧΠΑ) ως και το απόσπα¬ 
σμα πρακτικών της από 9.11.98 συνεδ ρίασης τουΔ.Σ.του 
ΧΠΑ. 

3. Το υπ’ αριθμ. 89/20.11.98 έγγραφο της Α.Ε. Εκκαθά¬ 
ρισης Συναλλαγών επί Παραγώγων (ΕΤΕΣΕΠ) ως καιτο α¬ 
πόσπασμα πρακτικών της από 9 11.98 συνεδρίασης του 
Δ.Σ. της ΕΤΕΣΕΠ. 

4. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» όπως ισχύει, αποφασίζει ομόφωνα; 

ΚΕΦΑΛΑΙΟ Α' 

Στοιχεία που πρέπει να τηρούνται για τις 
εντός κύκλου συναλλαγές 

Άρθρο 1 

Στοιχεία για συναλλαγές σε συμβάσεις υπό προθεσμία 
(ΙυΙυΓβε) 

1, Για τις εντός κύκλου συναλλαγές σε συμβάσεις υπό 
προθεσμία (ίυίυΓβε) τα Μέλη οφείλουν να τηρούν τα εξής 
στοιχεία: 

α. Διπλότυπο πινακίδιο παραγγελιών, 
β. Διπλότυπο πινακίδιο συναλλαγών. 

2. Τα διπλότυπα πινακίδια είναι αριθμημένα κατ’ αύξο- 
ντα αριθμό, 

Άρθρο 2 

Διπλότυπο πινακίδιο παραγγελιών σε συμβάσεις 
υπό προθεσμία 

1. Στα διπλότυπα πινακίδια παραγγελιών τα Μέλη ανα¬ 
γράφουν όλες τις εντολές που λαμβάνουν προς σύναψη 
χρηματιστηριακής συναλλαγής εντός κύκλου. Συγκεκρι¬ 
μένα στο πρώτο αντίτυπο και στο στέλεχος κάθε πινακιδί¬ 
ου αναγράφονται τα εξής: 

ί. Το ονοματεπώνυμο του παραγγελέα. 
ϋ. Το είδος της παραγγελίας, 
ίϋ. Η ημερομηνία και η ώρα λήψης της παραγγελίας, 
ϊν. Το Μέλος της ΕΤΕΣΕΠ που έχει οριστεί για την εκκα¬ 
θάριση της συναλλαγής. 

ν. Η ημερομηνία και η ώρα διαβίβασης της δήλωσης 
βούλησης στο ΧΠΑ. 

νί. Το ανώτατο ή κατώτατο όριο ή το εύρος τιμής, εφό¬ 
σον ο παραγγελέας το έχει ορίσει, καθώς και ο χρονικός 
περιορισμός που τυχόν θα ορίσει ο παραγγελέας για την 
εκτέλεση της παραγγελίας. 

2. Το πινακίδιο υπογράφεται από εξουσιοδοτημένο εκ¬ 
πρόσωπο του Μέλους και, εφόσον το ζητήσει το Μέλος, 
το υπογράφει και ο παραγγελέας. Το πρώτο αντίτυπο πα- 
ραδίδεται στον παραγγελέα το συντομώτερο δυνατό, ε¬ 
νώ το στέλεχος παραμένει στο Μέλος. 


Άρθρο 3 

Διπλότυπο πινακίδιο συναλλαγών σε προθεσμιακά 
συμβόλαια 

1. Στα διπλότυπα πινακίδια συναλλαγών τα Μέλη ανα¬ 
γράφουν όλες τις χρηματιστηριακές συναλλαγές που ε- 
κτελούν εντός κύκλου. Συγκεκριμένα στο πρώτο αντίτυπο 
και στο στέλεχος του πινακιδίου αναγράφονται τα εξής: 

ί. Το ονοματεπώνυμο του παραγγελέα. 
ϋ. Ο αριθμός λογαριασμού του παραγγελέα στην Τρά¬ 
πεζα εκκαθάρισης. 

ίϋ. Το Μέλος της ΕΤΕΣΕΠ που έχει οριστεί για την εκκα¬ 
θάριση της συναλλαγής. 

ίν. Η ημερομηνία και η ώρα διαβίβασης της δήλωσης 
βούλησης στο ΧΟΠΑ. 
ν. Το είδος της συναλλαγής. 

νί. Τα βασικά στοιχεία ανά κατηγορία σύμβασης βάσει 
της ισχύουσας στο ΧΠΑ έγγραφης συμβατικής κάλυψης, 
που θα επιτρέπουν κατ’ ελάχιστο να προσδιοριστούν ο α¬ 
κριβής χρόνος της συναλλαγής, η προθεσμία εκπλήρω¬ 
σης των αμοιβαίων υποχρεώσεων, η υποκείμενη αξία ή το 
περιουσιακό στοιχείο αναφοράς, τα όρια τιμών και ποσό¬ 
τητας που τυχόν θα ορίσει ο παραγγελέας καθώς και ο τυ¬ 
χόν χρονικός περιορισμός που έχει θέσει ο παραγγελέας 
για την εκτέλεση της παραγγελίας. 

νϋ. Η προμήθεια του Μέλους επί της αξίας της συναλ¬ 
λαγής. 

2. Τοπινακίδιο συμπληρώνεταιτην ημέρα σύναψης της 
συναλλαγής και υπογράφεται από εξουσιοδοτημένο εκ¬ 
πρόσωπο του Μέλους. Το πρώτο αντίτυπο παραδίδεται 
στον παραγγελέα, ενώ το στέλεχος παραμένει στο Μέ¬ 
λος. 

Άρθρο 4 

Στοιχεία για συναλλαγές σε δικαιώματα προαίρεσης 
(ορίίοηε) 

1. Για τις εντός κύκλου συναλλαγές σε δικαιώματα προ¬ 
αίρεσης τα Μέλη οφείλουν να τηρούν τα εξής στοιχεία: 

α. Διπλότυπο πινακίδιο παραγγελιών, 
β. Διπλότυπο πινακίδιο συναλλαγών. 

2. Τα διπλότυπα πινακίδια είναι αριθμημένα με αύξοντα 
αριθμό. 

Άρθρο 5 

Διπλότυπο πινακίδιο παραγγελιών σε δικαιώματα 
προαίρεσης 

1. Στα διπλότυπα πινακίδια παραγγελιών τα Μέλη ανα¬ 
γράφουν όλες τις παραγγελίες που λαμβάνουν προς σύ¬ 
ναψη χρηματιστηριακής συναλλαγής εντός κύκλου. Συ¬ 
γκεκριμένα στο πρώτο αντίτυπο και στο στέλεχος κάθε πι¬ 
νακιδίου αναγράφονται τα εξής: 

ί. Το ονοματεπώνυμο του παραγγελέα. 
ϋ. Το είδος της παραγγελίας, 
ίϋ. Η ημερομηνία και η ώρα λήψης της παραγγελίας, 
ίν. Το Μέλος της ΕΤΕΣΕΠ που έχει οριστεί για την εκκα¬ 
θάριση της συναλλαγής. 

ν. Η ημερομηνία και η ώρα διαβίβασης της δήλωσης 
βούλησης στο ΧΠΑ. 

2. Το πινακίδιο υπογράφεται από εξουσιοδοτημένο εκ¬ 
πρόσωπο του Μέλους και, εφόσον το ζητήσει το Μέλος, 
το υπογράφει και ο παραγγελέας. Το πρώτο αντίτυπο πα- 
ραδίδεται στον παραγγελέα, ενώ το στέλεχος παραμένει 
στο Μέλος. 

Άρθρο 6 

Διπλότυπο πινακίδιο συναλλαγών σε δικαιώματα 
προαίρεσης 

1. Στα διπλότυπα πινακίδια συναλλαγών τα Μέλη ανα¬ 
γράφουν όλες τις χρηματιστηριακές συναλλαγές που ε- 
κτελούν εντός κύκλου. Συγκεκριμένα στο πρώτο αντίτυπο 
και στο στέλεχος ίου πινακιδίου αναγράφονται τα εξής. 

ϊ. Το ονοματεπώνυμο του παραγγελέα. 

ϋ. Ο αριθμός λογαριασμού του παραγγελέα στην Τρά¬ 
πεζα εκκαθάρισης. 

ίϋ. Το Μέλος της ΕΤΕΣΕΠ που έχει οριστεί για την εκκα¬ 
θάριση της συναλλαγής. 

ϊν. Το είδος της συναλλαγής. 

ν. Τα βασικά στοιχεία του δικαιώματος προαίρεσης, που 
περιλαμβάνουν ανάλογα με τον τύπο του δικαιώματος τα 
εξής; 

α. Για δικαιώματα επί μετοχών και επί δείκτη μετοχών: 

(1) τον τύπο του δικαιώματος (αμερικανικό ή ευρωπαϊ¬ 
κό). 

(2) το είδος δικαιώματος (οβΙΙ ή ρυί), 

(3) πς μετοχές ή το δείκτη μετοχών τον οποίον αφορά 
το δικαίωμα (είδος και ποσότητα), 

(4) την ημερομηνία και την ώρα σύναψης και την ημερο¬ 
μηνία και την ώρα λήξης του δικαιώματος, 

(5) το τίμημα του δικαιώματος (ρΓβιπίυΓΠ) και την ημε¬ 
ρομηνία καταβολής του και 

(6) την προκαθορισμένη τιμή εξάσκησης του δικαιώμα¬ 
τος (είτϊΐιβ ριϊοβ). 

β. Για δικαιώματα επί άλλων τίτλων ή αξιών, ισοδύναμες 
πληροφορίες που θα αντανακλούν επαρκώς τα χαρακτη¬ 
ριστικά των αντίστοιχων χρηματοπιστωτικών προϊόντων. 

νί. Η προμήθεια του Μέλους επί της αξίας της συναλλα¬ 

γής. 

2. Το πινακίδιο συμπληρώνεται την ημέρα σύναψης της 
συναλλαγής και υπογράφεται από εξουσιοδοτημένο εκ¬ 
πρόσωπο του Μέλους. Το πρώτο αντίτυπο παραδίδεται 
στον παραγγελέα, ενώ το στέλεχος παραμένει στο Μέ¬ 
λος. 

ΚΕΦΑΛΑΙΟ Β' 

Βιβλία που πρέπει να τηρούνται για τις 
εντός κύκλου συναλλαγές 

Άρθρο 7 

Τηρούμενα βιβλία ανεξάρτητα από το είδος 
των συναλλαγών 

Για τις εντός κύκλου συναλλαγές και ανεξάρτητα από 
το είδος τους, τα Μέλη οφείλουν να τηρούν τα εξής βι¬ 
βλία: 

α. Αναλυτική κατάσταση περιθωρίων ασφάλισης 

β. Δελτίο ημερήσιων συναλλαγών. 

Άρθρο 3 

Αναλυτική κατάσταση περιθωρίων ασφάλισης 

1. Η αναλυτική κατάσταση περιθωρίων ασφάλισης κα¬ 
ταρτίζεται από τα Μέλη ημερησίως. Αντίγραφο της κατά¬ 
στασης αυτής αποστέλλεται καθημερινά στην ΕΤΕΣΕΠ. 

2. Η αναλυτική κατάσταση απεικονίζει, ανά πελάτη με α¬ 
ναγραφή του κωδικού του, το σύνολο των περιθωρίων α¬ 
σφάλισης που έχει παράσχει ο πελάτης και τη θέση του 
λογαριασμού του. 


Άρθρο 9 

Δελτίο ημερήσιων συναλλαγών 

1. Το δελτίο ημερήσιων συναλλαγών καταρτίζεται από 
τα Μέλη σε ημερήσια βάση. 

2. Το δελτίο περιέχει κατά στήλες τα εξής στοιχεία; 

α. Καθέτως: Το είδος των παραγώγων που αποτέλεσαν 
αντικείμενο συναλλαγής και την υποκείμενη αξία, 
β. Οριζοντίως; 

(ί) Τον κωδικό αριθμό του παραγγελέα για λογαριασμό 
του οποίου συνήφθη η συναλλαγή. 

(ϊί) Το είδος της συναλλαγής. 

(ϋί) Την ποσότητα και την τιμή μονάδας. 

(ϊν) Την ακριβή ώρα σύναψης της συναλλαγής. 

(ν) Το ονοματεπώνυμο του χρηματιστηριακού εκπρο¬ 
σώπου που συνήψε τη συναλλαγή. 

(νί) Τον αύξοντα αριθμό του πινακιδίου παραγγελίας, 
(νίί) Τον αύξοντα αριθμό του πινακιδίου συναλλαγών. 

3. Το δελτίο ημερήσιων συναλλαγών συντάσσεται σε 
δύο αντίτυπα. Το πρώτο παραδίδεται στο ΧΠΑ πριν από 
την έναρξη της συνεδρίασης της επόμενης εργάσιμης η¬ 
μέρας, ενώ δεύτερο αντίτυπο παραμένει στο Μέλος. 

ΚΕΦΑΛΑΙΟ Γ 

Υποχρεώσεις των Μελών ως προς την τήρηση 
των βιβλίων και στοιχείων 

Αρθρο 10 

Υποχρέωση τήρησης των βιβλίων και στοιχείων 

Τα Μέλη του ΧΠΑ υποχρεούνται να τηρούν το σύνολο 
των βιβλίων και στοιχείων που αναφέρονται στην παρού¬ 
σα απόφαση, χωριστά από τα βιβλία που τηρούν για τις 
λοιπές δραστηριότητες που ασκούν ως Εταιρείες Παρο¬ 
χής Επενδυτικών Υπηρεσιών. Αυτά τα βιβλία και στοιχεία 
τηρούνται παράλληλα με τα βιβλία και στοιχεία που προ- 
βλέπονται από τον Κώδικα Βιβλίων και Στοιχείων. 

Άρθρο 11 

Τρόπος τήρησης των βιβλίων και στοιχείων 

1. Όλα τα βιβλία που ορίζονται στην παρούσα απόφαση 
τηρούνται χωρίς άγραφα διαστήματα, χάσματα ή παρα¬ 
πομπές στο περιθώριο και θεωρούνται πριν από τη χρησι¬ 
μοποίησή τους, με ένδειξη ημερομηνίας της θεώρησης, 
από το ΧΠΑ. 

2. Επιτρέπεται η τήρηση των βιβλίων με τη μορφή μη¬ 
χανογραφικών καταστάσεων, οι οποίες θεωρούνται με 
την ίδια διαδικασία. 

Αρθρο 12 
Δικαίωμα γνώσης 

Η Επιτροπή Κεφαλαιαγοράς, το ΧΠΑ και η ΕΤΕΣΕΠ έ¬ 
χουν ανά πάσα στιγμή το δικαίωμα να ελέγχουν τα παρα¬ 
πάνω βιβλία και στοιχεία και να λαμβάνουν γνώση των εγ¬ 
γραφών σε αυτά. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

Αριθ.9761 (4) 

Δικλείδες ασφαλείας της ομαλής λειτουργίας του Χρη¬ 
ματιστηρίου Παραγώγων Αθηνών (ΧΠΑ) και της Εται¬ 
ρείας Εκκαθάρισης Συναλλαγών επί Παραγώγων (Ε 

ΤΕΣΕΠ). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 154/16.3.1999, θέμα 4Α) 

Αφού έλαβε υπόψη: 

1. Τις διατάξεις του άρθρου 31 παρ. 2 περ. γ' του Ν. 
2533/1997. 

2. Το υπ’ αριθμ. 508/20.11.98 έγγραφο της Α.Ε. Χρημα¬ 
τιστήριο Παραγώγων Αθηνών (ΧΠΑ) ως και το απόσπασμα 
πρακτικώντης από 9.11.98 συνεδρίασης του Δ.Σ. του ΧΠΑ. 

3. Το υπ’ αριθμ. 89/20.11.98 έγγραφο της Α.Ε. Εκκαθά¬ 
ρισης Συναλλαγών επί Παραγώγων (ΕΤΕΣΕΠ) ως και το α¬ 
πόσπασμα πρακτικών της από 9.11.98 συνεδρίασης του 
Δ.Σ, της ΕΤΕΣΕΠ, 

4. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» όπως ισχύει, αποφασίζει ομόφωνα: 

Αρθρο 1 
Γενικά 

Ως δικλείδες ασφαλείας θεωρούνται η προσωρινή δια¬ 
κοπή των συνεδριάσεων του ΧΠΑ, η διακοπή και η ανα¬ 
στολή της διαπραγμάτευσης παραγώγου και η διαγραφή 
αυτού. Με την παρούσα απόφαση καθορίζονται οι προϋ¬ 
ποθέσεις προσωρινής διακοπής των συνεδριάσεων του 
ΧΠΑ, της διακοπής και αναστολής διαπραγμάτευσης πα¬ 
ραγώγου και της διαγραφής αυτού. 

Αρθρο 2 

Προσωρινή διακοπή των συνεδριάσεων του ΧΠΑ 

1. Με κοινή απόφαση των Προέδρων της Επιτροπής Κε¬ 
φαλαιαγοράς (ΕΚ) και του ΧΠΑ μπορεί να διακοπεί προσω¬ 
ρινά η συνεδρίαση του ΧΠΑ, αν το μέτρο αυτό κρίνεται ανα¬ 
γκαίο για τη διαφύλαξη της ομαλής λειτουργίας της αγοράς 
ή για την προστασία των συμφερόντων των επενδυτών, Η 
διακοπή αιπή δεν μπορεί να υπερβείτις δύο συνεχείς συνε¬ 
δριάσεις. Αν οι λόγοι της διακοπής εξακολουθούν να υφί- 
στανται και μετά το χρόνο αυτό, η διακοπή μπορεί να παρα- 
ταθεί με απόφαση του Δ.Σ. της ΕΚ, μετά από γνώμη του Δ.Σ. 
του ΧΠΑ. Σε κάθε περίπτωση η διάρκεια της διακοπής δεν 
θα υπερβαίνει συνολικά τις πέντε συνεδριάσεις. 

2. Για τους ίδιους ως άνω λόγους μπορεί να μετατίθεται 
με απόφαση του Προέδρου του ΧΠΑ η συνεδρίαση του 
ΧΠΑ σε μεταγενέστερο χρόνο μέσα στην ίδια εργάσιμη η¬ 
μέρα. 

Άρθρο 3 

Διακοπή διαπραγμάτευσης παραγώγων 

Το Δ.Σ. του ΧΠΑ μπορεί κατά την κρίση του να αποφα¬ 
σίζει τη διακοπή διαπραγμάτευσης παραγώγου ιδίως λό¬ 
γω χαμηλής εμπορευσιμότητας ή μη ομαλής λειτουργίας 
του παραγώγου αυτού ή/και της υποκείμενης αξίας. Ως 
διακοπή διαπραγμάτευσης του παραγώγου νοείται η μη 
εισαγωγή νέων σειρών του παραγώγου στο ΧΠΑ. Η δια¬ 
πραγμάτευση των υφιστάμενων σειρών του παραγώγου 
συνεχίζεται μέχρι τη λήξη τους Επομένως η διακοπή δια¬ 
πραγμάτευσης συγκεκριμένου παραγώγου δεν επηρεά¬ 
ζει τις ανειλημμένες υποχρεώσεις ως προς το παράγωγο 
αυτό. 


Άρθρο 4 

Αναστολή διαπραγμάτευσης παραγώγου 

1 . Ο Πρόεδρος του Δ.Σ. του ΧΠΑ αναστέλλει τη δια¬ 
πραγμάτευση παραγώγου στις εξής περιπτώσεις και με 
τους εξής όρους: 

α. Όταν αναστέλλεται η διαπραγμάτευση της υποκείμε¬ 
νης αξίας στη χρηματιστηριακή αγορά στην οποία αυτή 
είναι εισηγμένη. Στην περίπτωση αυτή η διαπραγμάτευση 
του παραγώγου αναστέλλεται αμέσως και η αναστολή 
διαρκεί όσο χρόνο διαρκεί η αναστολή διαπραγμάτευσης 
της υποκείμενης αξίας. 

β. Όταν απειλείται ή δεν διασφαλίζεται προσωρινά η ο¬ 
μαλή λειτουργία της αγοράς ή όταν το μέτρο αυτό επι¬ 
βάλλεται για την προστασία των συμφερόντων των επεν¬ 
δυτών. Στην περίπτωση αυτή η διαπραγμάτευση του πα¬ 
ραγώγου αναστέλλεται κατά την κρίση του Προέδρου 
του Δ.Σ. του ΧΠΑ. 

2. Ο χρόνος αναστολής της διαπραγμάτευσης παρα¬ 
γώγου δεν μπορεί να υπερβεί τους έξι μήνες. Αν παρέλθει 
η προθεσμία αυτή και οι λόγοι αναστολής εξακολουθούν 
να υφίστανται, τότε το παράγωγο διαγράφεται, σύμφωνα 
με τα οριζόμενα στην παρ. 1 ,γ. του άρθρου 5 της παρού¬ 
σας απόφασης. 

3. Αν το παράγωγο του οποίου αναστέλλεται η δια¬ 
πραγμάτευση είναι δικαίωμα προαίρεσης, κατά τη διάρ¬ 
κεια της αναστολής δεν είναι δυνατή η άσκηση του δικαι¬ 
ώματος. 

Άρθρο 5 

Διαγραφή παραγώγου 

1. Το Δ.Σ, του ΧΠΑ αποφασίζει αμέσως τη διαγραφή πα¬ 
ραγώγου στις εξής περιπτώσεις: 

α. Αν διαγράφει η υποκείμενη αξία από τη χρηματιστη¬ 
ριακή αγορά οτην οποία αυτή είναι εισηγμένη. 

β. Αν διακοπεί ο υπολογισμός ή η δημοσίευση του δεί¬ 
κτη της υποκείμενης αξίας. 

γ. Αν παρέλθει εξάμηνο από το χρόνο αναστολής της 
διαπραγμάτευσης του παραγώγου. 

2. Σε περίπτωση διαγραφής παραγώγου, επέρχονται οι 
εξής συνέπειες: 

α. Αν το παράγωγο είναι σύμβαση μελλοντικής εκπλή¬ 
ρωσης οι αμοιβαίες υποχρεώσεις καθίστανται αυτοδικαί¬ 
ως ληξιπρόθεσμες την επομένη της ημέρας διαγραφής. 

β. Αν το παράγωγο είναι δικαίωμα προαίρεσης, το δι¬ 
καίωμα μπορεί να ασκηθεί εντός της επομένης της ημέ¬ 
ρας διαγραφής. Αν υπάρχει υποχρέωση παράδοσης υπο¬ 
κείμενων αξιών, αυτή μετατρέπεται αυτοδικαίως σε χρη¬ 
ματική υποχρέωση. 

3. Σπς περιπτώσεις διαγραφής παραγώγου, για τον υ¬ 
πολογισμό των υποχρεώσεων των μερών θα λαμβάνεται 
υπόψη κατά περίπτωση η τελευταία δημοσιευμένη τιμή 
της υποκείμενης αξίας πριν από τη διαγραφή της, ή η τε¬ 
λευταία δημοσιευμένη τιμή του δείκτη της υποκείμενης α¬ 
ξίας πριν από τη διακοπή υπολογισμού του ή τη διακοπή 
δημοσίευσής του. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β ΘΩΜΑΔΑΚΗΣ 

Επιβολή πειθαρχικών κυρώσεων από το Διοικητικό Συμ¬ 
βούλιο του ΧΠΑ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 154/16.3.1999, θέμα 4Β) 

Αφού έλαβε υπόψη: 

1. Τις διατάξεις του άρθρου 31 παρ. 2 περ. στ' του Ν. 
2533/1997. 

2. Τις διατάξεις του άρθρου 8 του Ν. 2533/1997 σε συν¬ 
δυασμό με το άρθρο 32 του Ν. 3632/1928 όπως ισχύει. 

3. Το υπ’ αριθμ. 508/20.11.98 έγγραφο της Α.Ε. Χρημα¬ 
τιστήριο Παραγώγων Αθηνών (ΧΠΑ) ως και το απόσπασμα 
πρακτικών της από 9.11.98 συνεδρίασης του Δ.Σ. του ΧΠΑ. 

4. Το υπ’ αριθμ. 89/20.11.98 έγγραφο της Α.Ε. Εκκαθά¬ 
ρισης Συναλλαγών επί Παραγώγων (ΕΤΕΣΕΠ) ως και το α¬ 
πόσπασμα πρακτικών της από 9.11.98 συνεδρίασης του 
Δ.Σ. της ΕΤΕΣΕΠ. 

5. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» όπως ισχύει, αποφασίζει ομόφωνα: 

Άρθρο 1 

1. Το Δ.Σ. του ΧΠΑ επιβάλλει στα Μέλη του ή στα Μέλη 
της ΕΤΕΣΕΠ τις ακόλουθες κυρώσεις σε περίπτωση πα¬ 
ράβασης κανονιστικών αποφάσεων των Διοικητικών Συμ¬ 
βουλίων του ΧΠΑ και της ΕΤΕΣΕΠ αντίστοιχα: 

α. Έγγραφη επίπληξη. 

β. Αναστολή του δικαιώματος συμμετοχής του Μέλους 
στο ΧΠΑ ή/και στην ΕΤΕΣΕΠ για διάστημα μέχρις ενός (1) 
μηνός. Σε περίπτωση που αποφασίζεται η αναστολή συμ¬ 
μετοχής στην εκκαθάριση, η ίδια απόφαση θα καθορίζει 
και ττς συνέπειες της αναστολής αυτής. 

γ. Χρηματικό πρόστιμο μέχρις είκοσι εκατομμυρίων 
(20.000.000) δραχμών. 

Άρθρο 2 

1. Το Δ.Σ. του ΧΠΑ επιβάλλει σε στελέχη των Μελών του 
και σε στελέχη των Μελών της ΕΤΕΣΕΠ τις ακόλουθες κυ¬ 
ρώσεις σε περίπτωση παράβασης κανονιστικών αποφάσε¬ 
ων των Διοικητικών Συμβουλίων του ΧΠΑ και της ΕΤΕΣΕΠ: 

α) Έγγραφη επίπληξη. 

β) Προσωρινή μέχρις ενός μηνός ή οριστική απαγόρευ¬ 
ση συμμετοχής στην παροχή υπηρεσιών που αφορούν 
στη διαπραγμάτευση ή στην εκκαθάριση χρηματιστηρια¬ 
κών συναλλαγών επί παραγώγων. 

γ) Χρηματικό πρόστιμο μέχρις είκοσι εκατομμυρίων 
(20.000.000) δραχμών. 

2. Ως στέλεχος νοείται κάθε φυσικό πρόσωπο που απα¬ 
σχολείται ή συνεργάζεται με το Μέλος και συμμετέχει με 
οποιοδήποτε τρόπο, αμέσως ή εμμέσως, στη λήψη πάσης 
φύσης αποφάσεων που αφορούν συναλλαγές ή εκκαθά¬ 
ριση συναλλαγών σε παράγωγα προϊόντα εισηγμένα στο 
ΧΠΑ, ιδίως δε ως διευθύνων σύμβουλος, μέλος του Διοι¬ 
κητικού Συμβουλίου, γενικός διευθυντής, υπεύθυνος 
τμήματος διαπραγμάτευσης ή εκκαθάρισης συναλλαγών 
και ειδικός διαπραγματευτής. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως, 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟΦΑΣΗ 32/1)/1999 (6) 

Έλεγχος της συγκέντρωσης των επιχειρήσεων ΤΡΑΠ ΕΖΑ 
ΠΕΙΡΑΙΩΣ Α.Ε. ΚΑΙ ΧΙ05 ΒΑΝΚ Α.Ε., σύμφωνα με το 
άρθρο 4β του Ν. 703/77, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 13η Ιανουάριου 1999, ημέρα Τε¬ 
τάρτη, με την εξής σύνθεση: 

Πρόεδρος: Σταύρος Αργυρόπουλος, 

Μέλη: Μιχαήλ Φράγκος, κωλυόμενου του τακτικού Νι¬ 
κολάου Παραθύρα, 

Βλάσιος Ασημακόπουλος, 

Χαρίλαος Χάρακας, 

Κωνσταντίνος Ηλιόπουλος και 
Εμμανουήλ Αντωνόπουλος, κωλυομένου του τακτικού, 
Λεωνίδα Νικολούζου. 

Γραμματέας: Αλεξάνδρα-Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν λόγω κωλύματος. 

θέμα της συνεδριάσεως ήταν ο έλεγχος της συγκέ¬ 
ντρωσης των επιχειρήσεων ΤΡΑΠΕΖΑ ΠΕΙΡΑΙΩΣ Α.Ε. και 
ΧΙ05 ΒΑΝΚ Α.Ε., η οποία γνωστοποιήθηκε στη Γραμμα¬ 
τεία της Επιτροπής Ανταγωνισμού την 1.12.1998, σύμφω¬ 
να με το άρθρο 4β του Ν. 703/77, όπως ισχύει. 

Στη συνεδρίαση παρέσιη η γνωστοποιούσα Εταιρεία 
ΤΡΑΠΕΖΑ ΠΕΙΡΑΙΩΣ Α.Ε. δια του πληρεξουσίου της δικη¬ 
γόρου Σταύρου Λιναρδάκη και του Εκτελεστικού Αντι¬ 
προέδρου του Διοικητικού της Συμβουλίου Ιακώβου Γε- 
ωργάνα. 

Στην αρχή της συνεδρίασης το λόγο έλαβε η Γενική Ει- 
σηγήτριατης Γραμματείας Σοφία Καμπερίδου, η οποία α¬ 
νέπτυξε τη γραπτή εισήγηση της Υπηρεσίας επί της υπο- 
θέσεως και κατέληξε προτείνοντας τη μη απαγόρευση 
της υπό κρίση συγκέντρωσης, δεδομένου ότι δεν αναμέ¬ 
νεται να περιορίσει σημαντικά τον ανταγωνισμό στις επι- 
μέρους σχετικές αγορές που αυτή αφορά. Στη συνέχεια 
το λόγο έλαβε ο ανωτέρω πληρεξούσιος δικηγόρος, ο ο¬ 
ποίος συντάχθηκε με την εισήγηση της Γ ραμματείας, α¬ 
νέπτυξε τις θέσεις της γνωστοποιούσας Εταιρείας, έδω¬ 
σε πληροφορίες, εξηγήσεις και διευκρινίσεις σε ερωτή¬ 
σεις που του υπέβαλαν ο Πρόεδρος και τα Μέλη της 
Επιτροπής και ζήτησε από την Επιτροπή τη μη απαγόρευ¬ 
ση της συγκέντρωσης. 

Στη συνέχεια η παριστάμενη Εταιρεία απεχώρησε της 
αιθούσης και η Επιτροπή Ανταγωνισμού συνδιασκέφθηκε 
και, αφού έλαβε υπόψη της τα στοιχεία του φακέλλου, την 
Εισήγηση της Γραμματείας, τις απόψεις που διετύπωσε, 
εγγράφως και προφορικώς, η ενδιαφερόμενη Εταιρεία 
κατά τη συζήτηση της υποθέσεως, 

ΣΚΕΦΘΗΚΕΩΣΕΞΗΣ 

Στις 28,11.1998 μεταξύ των Βαρδή Βαρδινογιάννη. Προ¬ 
έδρου του Διοικητικού Συμβουλίου της Τραπεζικής Εται¬ 
ρείας υπό την επωνυμία ΧΙ03 ΒΑΝΚ Α.Ε. και του Μιχαήλ 
Σάλλα, Προέδρου του Διοικητικού Συμβουλίου του ομίλου 
της Τραπεζικής Εταιρείας με την επωνυμία ΤΡΑΠ ΕΖΑ ΠΕΙ¬ 
ΡΑΙΩΣ Α.Ε. υπογράφηκε σύμβαση στην οποία προβλέπε- 
ται: α) η εξαγορά από τη δεύτερη 9.000.000 μετοχών της 
πρώτης, που αντιπροσωπεύουν το 37,28% περίπου του 
μετοχικού της κεφαλαίου και που ανήκουν σε μετόχους εκ¬ 
προσωπούμενους από τον πρώτο και β) η συμμετοχή ε¬ 
πενδυτών .του εξωτερικού που θα υποδείξει ο πρώτος 

στην επικείμενη νέα αύξηση του μετοχικού κεφαλαίου της 
δεύτερης και η οποία συμμετοχή θα αφορά τη διάθεση 
6.500.000 μετοχών της δεύτερης, που αντιπροσωπεύουν 
ποσοστό 8,5% περίπου του κεφαλαίου αυτής, όπως αυτό 
θα διαμορφωθεί μετά την ως άνω νέα αύξησή του. Ωσαύ¬ 
τως με την εν λόγω σύμβαση προβλέπονται και τα εξής: 
ΠρόεδροςτουΔ.Σ.τηςΧΙΟδΒΑΝΚΑ.Ε.ΘαπαραμείνειοΒ. 
Βαρδινογιάννης, ενώ θα συμμετέχει και ως αντιπρόεδρος 
στο Δ.Σ. της ΤΡΑΠΕΖΑ ΠΕΙΡΑΙΩΣ Α.Ε. Ταυτόχρονα ο Μ. 
Σάλλας θα είναι Αντιπρόεδρος και Διευθύνων Σύμβουλος 
της ΧΙ05 ΒΑΝΚ Α.Ε. Προσθέτως δε η πλειοψηφία των με¬ 
λών του Διο'κητικού Συμβουλίου της τελευταίας θα ορίζε¬ 
ται από τη διοίκηση της ΤΡΑΠΕΖΑ ΠΕΙΡΑΙΩΣ Α.Ε. 

Και οι δύο ανωτέρω τράπεζες δραστηριοποιούνται 1) 
στον κλάδο των τραπεζιτικών προϊόντων και υπηρεσιών 
εν γένει, ο οποίος περιλαμβάνει πολλές ειδικότερες δρα¬ 
στηριότητες, όπως αυτές διακρίνονται στον υπ’ αριθμ. 
4064/1989 Κανονισμό (ΕΟΚ) και τις σχετικές με αυτόν α¬ 
ποφάσεις, η ειδικότερη εξέταση των οποίων δεν απαιτεί¬ 
ται στην προκειμένη περίπτωση, λόγω των κατεχομένων 
κατωτέρω μικρών σχετικών μεριδίων και 2) στον κλάδο 
των αμοιβαίων κεφαλαίων μέσω θυγατρικών εταιρειών υ¬ 
πό την επωνυμία ΠΕΙΡΑΙΩΣ ΑΕΔΑΚ, ΧΙΟδ ΑΕΔΑΚ, ΧΙ05 
ΙΝνΕδΤ ΜΑΝΑΟΕΜΕΝΤ ΟΟ 5Α και ΜΑΚΕΔΟΝΙΑΣ - ΘΡΑ¬ 
ΚΗΣ ΑΕΔΑΚ. Ωσαύτως η ΧΙ03 ΒΑΝΚ Α,Ε. δραστηριοποι¬ 
είται από το Φεβρουάριο 1997 και στον κλάδο τραπεζοα- 
σφαλιστικών προϊόντων. 

Ο κύκλος εργασιών στην εθνική και στην παγκόσμια α¬ 
γορά κατά το έτος 1997 ανήλθε του μεν ομίλου της ΤΡΑ¬ 
ΠΕΖΑ ΠΕΙΡΑΙΩΣ Α.Ε. στο σε δραχμές ισόποσο των 103,5 
και 109,07 εκατομ. ΕΟϋ, ανπστοίχως, της δε ΧΙ05 ΒΑΝΚ 
Α.Ε. στο σε δραχμές ισόποσο των 107,8 εκατομ. ΕΟϋ 
στην πρώτη. 

Στον χρηματοπιστωτικό τομέα στις 31.12.1997 δραστη- 
ριοποιούντο συνολικά 44 τράπεζες (22 ελληνικές και 22 
αλλοδαπές}, 2 ειδικοί πιστωτικοί οργανισμοί (Ταχυδρομι¬ 
κό Ταμιευτήριο και Ταμείο Παρακαταθηκών και Δανείων} 
και 7 συνεταιριστικές τράπεζες. 

Στον εν λόγω τομέα και οι δύο ως άνω συμμετέχουσες 
τράπεζες, συμπεριλαμβανομένων και των τραπεζών που 
η ΤΡΑΠΕΖΑ ΠΕΙΡΑΙΩΣ Α.Ε. απέκτησε στο παρελθόν έτος, 
με κριτήρια το σύνολο του ενεργητικού, των καταθέσεων 
που συγκεντρώνουν και των πιστώσεων που χορηγούν, 
κατείχαν την 6η, 7η και 5η θέση αντιστοίχως. 

Όσον αφορά τον κλάδο των αμοιβαίων κεφαλαίων, στον 
οποίο δραστηριοποιούνται στην Ελλάδα 28 συνολικώς ε¬ 
ταιρείες, οι θυγατρικές των συμμετεχουσών στην κρινό- 
μενη συγκέντρωση τραπεζών ΠΕΙΡΑΙΩΣ ΑΕΔΑΚ και ΧΙ05 
ΑΕΔΑΚ, κατά το 1998 κατείχαν, με κριτήριο το σύνολο των 
στοιχείων του ενεργητικού τους, την 14η και την 11η θέ¬ 
ση, και μερίδια αγοράς 1,78% και 2,12% αντιστοίχως ενώ 
η ΜΑΚΕΔΟΝΙΑΣ - ΘΡΑΚΗΣ ΑΕΔΑΚ τη 10η θέση και μερί¬ 
διο 2,22%. Με την υπό κρίση συγκέντρωση ο όμιλος της 
ΤΡΑΠΕΖΑ ΠΕΙΡΑΙΩΣ Α.Ε. θα αποκτήσει την 7η θέση στην 
αγορά αυτή και μερίδιο 6,12%. 

Από τα προεκτεθέντα προκύπτουν τα εξής: 

1. Η εξεταζόμενη σύμβαση αποτελεί συγκέντρωση, κα¬ 
τά την έννοια του άρθρου 4 παρ. 2β του Ν. 703/77, όπως 
ισχύει, αφού, η ΤΡΑΠΕΖΑ ΠΕΙΡΑΙΩΣ Α.Ε., με την εξαγορά 
του 37,28% του μετοχικού κεφαλαίου της ΧΙ05 ΒΑΝΚ Α.Ε. 
σε συνδυασμό με τις προαναφερθείσες ρυθμίσεις που α¬ 
φορούν τη σύνθεση του Διοικητικού Συμβουλίου της δεύ¬ 
τερης και του γεγονότος ότι το 31,38% του μετοχικού κε¬ 


φαλαίου της τελευταίας είναι κατεσπαρμένο σε 17.000 
μετόχους, αποκτά τον έλεγχο αυτής. 

2. Η εν λόγω συγκέντρωση υπόκειται υποχρεωτικά σε 
προηγούμενη γνωστοποίηση, σύμφωνα με τις διατάξεις 
του άρθρου 4β παρ. 1 του ως άνω Νόμου, δεδομένου ότι 
καλύπτεται η δεύτερη από τις προϋποθέσεις που ορίζο¬ 
νται σ’ αυτήν και δη η τοιαύτη του κύκλου εργασιών, κατά 
τα οριζόμενα στο άρθρο 4στ παράγρ. 2,4, που στην προ¬ 
κειμένη περίπτωση υπερβαίνει τα καθοριζόμενα ελάχιστα 
όρια των 50.000.000 και 5.000.000 ΕΘΙ) αντιστοίχως. Η 
γνωστοποίηση δε της συγκέντρωσης αυτής έγινε εμπρο- 
θέσμως και 

3. Η κρινομένη συγκέντρωση δεν θα έχει επίδραση στον 
ανταγωνισμό στην εθνική αγορά στις προαναφερθείσες 
σχετικές αγορές, ούτε υπάρχει κίνδυνος δημιουργίας ή ε- 
νισχύσεως δεσπόζουσας θέσεως, λόγω των μικρών μερι¬ 
δίων που θα προκόψουν από αυτήν και δεδομένου ότι, ό¬ 
πως προέκυψε περαιτέρω, δεν υπάρχουν νομικά ή πραγ¬ 
ματικά εμπόδια για την είσοδο και άλλων ανταγωνιστών 
και ο δυνητικός ανταγωνισμός αναμένεται να είναι έντο¬ 
νος στο μέλλον από την υιοθέτηση του «Ευρώ» και της α- 
ναπτύξεως της τραπεζικής τεχνολογίας. Επομένως, δεν 
συντρέχει νόμιμη περίπτωση κατά το άρθρο 4γ παράγρ. 1 
του Νόμου 703/77, όπως ισχύει, για να απαγορευθεί η εν 
λόγω συγκέντρωση. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι δεν συντρέχει νόμιμος λόγος για να α- 
παγορευθεί η υπό κρίση συγκέντρωση των Εταιρειών 
ΤΡΑΠΕΖΑ ΠΕΙΡΑΙΩΣ Α.Ε. και ΧΙΟδ ΒΑΝΚ Α.Ε. 

Η απόφαση εκδόθηκε την 22 Ιανουάριου 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΥΡΟΠΟΥΛΟΣ Α.-Μ. ΤΑΡΑΜΠΙΚΟΥ 

Έλεγχος της συγκέντρωσης επιχειρήσεων που συντελεί- 
ται με τη μεταβίβαση μέσω χρηματιστηρίου, μετοχών 
της Εταιρείας ΜΕΤΑΛΛΙΚΑΙ ΚΑΤΑΣΚΕΥΑΙ ΕΛΛΑΔΟΣ 
Α.Ε. στην Εταιρεία ΜΥΤΙΛΗΝΑΙΟΣ Α.Ε. - ΟΜΙΛΟΣ ΕΠΙ¬ 
ΧΕΙΡΗΣΕΩΝ και στους Ευάγγελο Μυτιληναίο και Ιω¬ 
άννη Μυτιληναίο, η οποία γνωστοποιήθηκε στη Γραμ- 
ματεία της Ε.Α., σύμφωνα με το άρθρο 4β του Ν. 
703/77, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 3η Μαρτίου 1999, ημέρα Τετάρ¬ 
τη, με την εξής σύνθεση: 

Πρόεδρος: Σταύρος Αργυρόπουλος, 

Μέλη: Μιχαήλ Φράγκος, κωλυόμενου του τακτικού Νι¬ 
κολάου Παραθύρα, 

Βλάσιος Ασημακόπουλος, 

Χαρίλαος Χάρακας, 

Αντώνιος Μέγγουλης, κωλυόμενου του τακτικού Κων¬ 
σταντίνου Ηλιόπουλου και 

Εμμανουήλ Αντωνόπουλος, κωλυόμενου του τακτικού 
Λεωνίδα Νικολούζου. 

Γραμματέας: Αλεξάνδρα-Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν λόγω κωλύματος. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9437 


Θέμα της συνεδριάσεως ήταν ο έλεγχος της συγκέ¬ 
ντρωσης επιχειρήσεων που συντελείται με τη μεταβίβαση, 
μέσω χρηματιστηρίου, μετοχών της εταιρείας ΜΕΤΑΛΛΙ¬ 
ΚΑ! ΚΑΤΑΣΚΕΥΑΙ ΕΛΛΑΔΟΣ Α.Ε. στην εταιρεία ΜΥΤΙΛΗ- 
ΝΑΙΟΣ Α.Ε. - ΟΜΙΛΟΣ ΕΠΙΧΕΙΡΗΣΕΩΝ και στους Ευάγγε¬ 
λο και Ιωάννη Μυτιληναίο, η οποία γνωστοποιήθηκε στη 
Γραμματείατης Επιτροπής Ανταγωνισμού την 23.11.1998, 
σύμφωνα με το άρθρο 4β του Ν. 703/77, όπως ισχύει. 

Στη συνεδρίαση παρέστη η γνωστοποιούσα Εταιρεία 
ΜΥΤΙΛΗΝΑΙΟΣ Α.Ε. - ΟΜΙΛΟΣ ΕΠΙΧΕΙΡΗΣΕΩΝ δια της 
πληρεξούσιας της δικηγόρου Καλλιόπης Σκουλαρίκη. 

Στην αρχή της συνεδρίασης το λόγο έλαβε η Γ ενική Ει- 
σηγήτρια της Γραμματείας Σοφία Καμπερίδου, η οποία α¬ 
νέπτυξε τη γραπτή εισήγηση της Υπηρεσίας επί της υπο- 
θέσεως και κατέληξε προτείνοντας τη μη απαγόρευση 
της υπό κρίση συγκέντρωσης, δεδομένου ότι δεν αναμέ¬ 
νεται να περιορίσει σημαντικά τον ανταγωνισμό στις επι- 
μέρους σχετικές αγορές που αυτή αφορά. Στη συνέχεια 
το λόγο έλαβε η ανωτέρω πληρεξούσια δικηγόρος, η ο¬ 
ποία συντάχθηκε με την εισήγηση της Γ ραμματείας, ανέ¬ 
πτυξε τις θέσεις της γνωστοποιούσας Εταιρείας, έδωσε 
πληροφορίες, εξηγήσεις και διευκρινίσεις σε ερωτήσεις 
που της υπέβαλαν ο Πρόεδρος και τα Μέλη της Επιτρο¬ 
πής και ζήτησε από την Επιτροπή τη μη απαγόρευση της 
συγκέντρωσης. 

Στη συνέχεια η παριστάμενη Εταιρεία απεχώρησε της 
αιθούσης και η Επιτροπή Ανταγωνισμού συνδιασκέφθηκε 
και, αφού έλαβε υπόψη της τα αποδεικτικά στοιχεία του 
φακέλλου της υπόθεσης, την Εισήγηση της Γ ραμματείας, 
τις απόψεις που διετύπωσε, εγγράφως και προφορικώς, 
η ενδιαφερόμενη Εταιρεία κατά την συζήτηση της υποθέ- 
σεως, 

ΣΚΕΦΘΗΚΕ ΩΣ ΕΞΗΣ 

Στις 12.11,1998 υπεγράφη σύμβαση πωλήσεως μετο¬ 
χών μεταξύ 1) της Εταιρείας με την επωνυμία ΜΥΤΙΛΗ- 
ΝΑΙΟΣ Α.Ε. - ΟΜΙΛΟΣ ΕΠΙΧΕΙΡΗΣΕΩΝ (εφεξής ΜΥΤΙΛΗ- 
ΝΑΙΟΣ), βασικοί μέτοχοι της οποίας είναι οι Ευάγγελος 
και Ιωάννης Μυτιληναίος, 2) των προαναφερομένων με¬ 
τόχων και 3) του Αλεξάνδρου Κουκόλη, μετόχου της Ε¬ 
ταιρείας με την επωνυμία ΜΕΤΑΛΛΙΚΑ! ΚΑΤΑΣΚΕΥΑΙ ΕΛ¬ 
ΛΑΔΟΣ Α.Ε. και το διακριτικό τίτλο ΜΕΤΚΑ Α.Ε. (εφεξής 
ΜΕΤΚΑ), βάσει της οποίας α) ο τρίτος θα μεταβιβάσει πο¬ 
σοστό 26,54% των κοινών μετά ψήφου μετοχών της Μ ΕΤ- 
ΚΑ, εκ των οποίων ποσοστό 20,14% στην Εταιρεία ΜΥΤΙ- 
ΛΗΝΑΙΟΣ και ποσοστό 3,2% σε κάθε έναν από τους άνω 
μετόχους της και β) οι τελευταίοι θα μεταβιβάσουν στον 
δεύτερο 475.955 ο κάθε ένας μετοχές της εταιρείας ΜΥ- 
ΤΙΛΗΝΑΙΟΣ στον δεύτερο συμβαλλόμενο. 

Ακολούθως, στις 12.1.1999 υπογράφηκε τροποποιητι- 
κή σύμβαση μεταξύ των ιδίων συμβαλλόμενων, με την ο¬ 
ποία προβλέπονται 1) η αύξηση των πωληθεισομένων με¬ 
τοχών στην ΜΥΤΙΛΗΝΑΙΟΣ σε ποσοστό 23,69%, 2) οι Ευ¬ 
άγγελος και Ιωάννης Μυτιληναίος θα μεταβιβάσουν από 
375.000 ο καθένας μετοχές της Εταιρείας τους στον Αλέ¬ 
ξανδρο Κουκόλη, που αντιστοιχούν σε ποσοστό 3% του 
συνόλου των μετοχών εκείνης και 3) η Εταιρεία με την ε¬ 
πωνυμία 3ΤΑΝΜΕΩ ΤΒΑΟΙΝΟ ΟΟΜΡΑΝΥ ϋΌ, που είναι 
θυγατρική της ΜΥΤΙΛΗΝΑΙΟΣ, θα μετάσχει ως πωλητής 
για 200.000 μετοχές. 

Αποτέλεσμα των εν λόγω συμβάσεων και δεδομένου ό¬ 
τι η Εταιρεία ΜΥΤΙΛΗΝΑΙΟΣ και η θυγατρική της 3ΤΑΝ- 
ΜΕΩΤΒΑΩΙΝΟ ΟΟΜΡΑΝΥ ΕΧΩ, έχουν ήδη αποκτήσει, μέ¬ 
σω Χρηματιστηρίου, συνολικό ποσοστό 26,81% των κοι¬ 


νών μετοχών της ΜΕΤΚΑ (20% και 6,81 % αυτών, αντιστοί- 
χως) τα ποσοστά των κοινών μετά ψήφου μετοχών της 
Μ ΕΤΚΑ που θα κατέχουν οι ανωτέρω εταιρείες και οι προ- 
αναφερθέντες δύο βασικοί μέτοχοι της πρώτης ανέρχο¬ 
νται σε 46,38%, 2,07% και 3,2% ο κάθε μέτοχος. 

Η εταιρεία ΜΥΤΙΛΗΝΑΙΟΣ κατά κύριο λόγο δραστηριο¬ 
ποιείται στον τομέα της εμπορίας α) μεταλλευμάτων χαλ¬ 
κού, ψευδαργύρου, μολύβδου, σιδήρου κ.λπ., β) μη σιδη¬ 
ρούχων μετάλλων, και γ) σιδηρούχων μετάλλων στα ο¬ 
ποία περιλαμβάνονται όλα τα είδη χαλυβουργικών και 
συρματουργικών προϊόντων, ο δε κύκλος εργασιών της 
κατά το έτος 1997 στο σε δραχμές αντίστοιχο των 
122.650 681 ΕΟυ,εκ των οποίων ποσοατό άνω του 60% α¬ 
φορά την εσωτερική αγορά. 

Η ίδια Εταιρεία α) συμμετέχει κατά 50% στην εταιρεία 
ΓΕΝΙΚΗ ΣΙΔΗΡΟΜΕΤΑΛΛΙΚΗ Α.Ε., που δραστηριοποιεί¬ 
ται στην εμπορία γαλβανισμένων συρμάτων και προϊό¬ 
ντων πολυπροπυλαινίου, β) είναι μέτοχος κατά 70% της ε¬ 
ταιρείας ΕΛΜΕΚΑ Α.Ε., η οποία δραστηριοποιείται, μέσω 
υπεργολαβιών, στην παροχή εξειδικευμένης τεχνογνω¬ 
σίας σε τεχνικά έργα κατασκευής λιμενοδεξαμενών και γ) 
ίδρυσε το έτος 1996, στο Λουξεμβούργο, συμμετοχική ε¬ 
ταιρεία με την επωνυμία ΜΙΤΙΧΙΝΕ03 ΡΙΝΑΝΘΕ 3Α, που 
δραστηριοποιείται στη χρηματοδότηση των εργασιών 
του Ομίλου σε διεθνή κλίμακα και τη δημιουργία θυγατρι¬ 
κών εταιρειών. Η εν λόγω εταιρεία ελέγχει την προανα- 
φερθείσα θυγατρική 3ΤΑΝΜΕΩ ΤΠΑΩΙΝΟ ΟΟΜΡΑΝΥ 
ΕΤΩ, που εδρεύει στην Κύπρο, καθώς και τις στην εισήγη¬ 
ση άλλες τρεις εταιρείες που εδρεύουν στα Σκόπια, Βελι¬ 
γράδι και Ρουμανία. Ο ενοποιημένος κύκλος εργασιών 
του Ομίλου ανήλθε το έτος 1997 στο σε δραχμές αντί¬ 
στοιχο των 176.937.994 ΕΟϋ, εκ των οποίων ποσοστό ά¬ 
νω του 40% αφορά την εσωτερική αγορά. 

Η εταιρεία ΜΕΤΚΑ δραστηριοποιείται στον τομέα των 
μεταλλικών και μηχανολογικών κατασκευών και ιδίως 
στον κλάδο των ενεργειακών έργων και περαιτέρω α) κα¬ 
τέχει το 99.97% του μετοχικού κεφαλαίου της Εταιρείας 
με την επωνυμία ΕΛΛΗΝΙΚΗ ΕΤΑΙΡΕΙΑ ΚΑΤΕΡΓΑΣΙΑΣ ΧΑ¬ 
ΛΥΒΑ Α.Ε. και το διακριτικό τίτλο 3ΕΒ\/Ι5ΤΕΕΕ Α.Ε., η ο¬ 
ποία δραστηριοποιείται αποκλειστικά στην πρώτη φάση 
της μεταλλικής κατασκευής και β) κατέχει η ίδια και η α¬ 
νωτέρω θυγατρική της το 22,975% (4,715% και 18,26% α¬ 
ντίστοιχος) του μετοχικού κεφαλαίου της εταιρείας με 
την επωνυμία ΣΤΑΛΚΟ Α.Β.Ε.Ε., που δραστηριοποιείται 
στην κατασκευή ηλεκτρολογικού εξοπλισμού και εξειδι- 
κευμένων μεταλλικών κατασκευών. 

Ο κύκλος εργασιών του ομίλου, κατά το έτος 1997, α¬ 
νήλθε στο σε δραχμές ισόποσο των 55.358.589 ΕΟυ. 

Οι ανωτέρω συμβάσεις αποτελούν συγκέντρωση, κατά 
την έννοια του άρθρου 4 παράγρ. 2 εδ β' του Ν. 703/77, ό¬ 
πως ισχύει, αφού η εταιρεία ΜΥΤΙΛΗΝΑΙΟΣ αποκτά άμε¬ 
σα και έμμεσα (μέσω των κυρίων μετόχων και της θυγα¬ 
τρικής εταιρείας) το 55% περίπου των κοινών με δικαίωμα 
ψήφου μετοχών της εταιρείας ΜΕΤΚΑ Α.Ε., η οποία συ¬ 
γκέντρωση υπόκειται υποχρεωπκά σε προηγούμενη γνω¬ 
στοποίηση, κατά τις διατάξεις του άρθρου 4β παράγρ. 1 
του άνω νόμου, δεδομένου ότι πληρούται η μία τουλάχι¬ 
στον από τις δύο προϋποθέσεις που ορίζονται με αυτές, 
δηλαδή αυτή του κύκλου εργασιών, Η εν λόγω συγκέ¬ 
ντρωση γνωστοποιήθηκε εμπροθέσμως, χορηγηθείσης 
μάλιστα αδείας παρέκκλισης, σύμφωνα με το άρθρο 4ε 
παράγρ. 3 του άνω νόμου, με την υπ' αριθ, 28/11/1998 α¬ 
πόφαση της Επιτροπής. 

Εξάλλου από τα προαναφερθέντα στοιχεία προέκυψε ό¬ 
τι η κρινομένη συγκέντρωση δεν θα έχει επίδραση στον α¬ 
νταγωνισμό στις εμπλεκόμενες σχετικές αγορές που είναι 
τελείως διαφορετικές και έτσι δεν συνεπάγεται άθροιση 
μεριδίων, τον οποίο ανταγωνισμό δεν θα περιορίσει στην 
εθνική αγορά ή σε σημαντικό τμήμα αυτής, ούτε υπάρχει 
κίνδυνος δημιουργίας ή ενισχόσεως δεσπόζουσας θέσε- 
ως, δεδομένου μάλιστα ότι η μεν εταιρεία ΜΥΤΙΛΗΝΑΙΟΣ 
κατέχει μερίδιο 15-25% στον κλάδο της εμπορίας μετάλ¬ 
λων, με εξαίρεση τον μόλυβδο και ψευδάργυρο (80-90%), 
η δε εταιρεία ΜΕΤΚΑ παρουσιάζει την ιδιομορφία να ε- 
ξαρτάται σχεδόν αποκλειστικώς από την εκτέλεση μεγά¬ 
λων δημοσίων επενδύσεων, τις οποίες όμως διεκδικούν 
και μεγάλες επιχειρήσεις του εξωτερικού. 

Επομένως, δεν υπάρχει περίπτωση, σύμφωνα με τη διά¬ 
ταξη του άρθρου 4γ παράγρ. 1 του Ν. 703/77, όπως ισχύ¬ 
ει, για να απαγορευθεί η εν λόγω συγκέντρωση. 


ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι δεν συντρέχει νόμιμος λόγος για να α- 
παγορευθεί η συγκέντρωση επιεχιρήσεων που συντελεί- 
ταιμετη μεταβίβαση, μέσω χρηματιστηρίου, μετοχώντης 
Εταιρείας ΜΕΤΑΛΛΙΚΑΙΚΑΤΑΣΚΕΥΑΙ ΕΛΛΑΔΟΣ Α.Ε. στην 
εταιρεία ΜΥΤΙΛΗΝΑΙΟΣ Α.Ε, - ΟΜΙΛΟΣ ΕΠΙΧΕΙΡΗΣΕΩΝ 
και στους Ευάγγελο και Ιωάννη Μυτιληναίο, η οποία γνω¬ 
στοποιήθηκε στη Γραμματεία της Επιτροπής Ανταγωνι¬ 
σμού την 23.11.1998, σύμφωνα με το άρθρο 4β του Ν. 
703/77, όπως ισχύει. 

Η απόφαση εκδόθηκε την 18 Μαρτίου 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΥΡΟΠΟΥΛΟΣ Α.-Μ. ΤΑΡΑΜΠΙΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


